Diari Oficial de la Generalitat Valenciana


Sumari del DOGV 4352, del 08-10-2002 (2002/10144)

Notificació a Marina de Poniente, SA, d'Alacant. Expedient número ESSANC/03/2001/0054.
--------------------------------------------------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10860


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Marina de Poniente, SA, d'Alacant. Expedient número ESSANC/03/2001/0054. [2002/A10515]
  
De conformitat amb allò que ha acordat esta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte es notifica a l'interessat la proposta de resolució de l'acord d'iniciació I-2001/0054, que ha sigut tramitat pel Servici d'Espectacles de la Conselleria de Justícia i Administracions Públiques:
  
1. Proposta de resolució I-2001/0054, de 9 d'agost de 2002, formulada per la instructora de l'expedient sancionador, per la qual es proposa sancionar a Marina de Poniente, SA, amb últim domicili conegut a l'avinguda Ramón y Cajal, 8, entresòl, escala 3 d'Alacant, amb una multa de 6.160,37 euros, ja que com a conseqüència de la denúncia presentada per l'Associació d'Empresaris de Sales de Festes, Ball i Discoteques d'Alacant (ASABAL), per l'actuació extraordinària de José el Francés, el dia 17 de febrer de 2001, a l'Àgora de l'edifici Panoramis, es va sol·licitar informe a la policia autonòmica, que va realitzar inspecció el dia 17 de març, a l'establiment denominat Cos. Panoramis, situat al moll de Llevant, número 6, d'Alacant, i es va posar en contacte amb Fernando Hidalgo Sanz, com a gerent del local, que va manifestar que efectivament es va realitzar un espectacle consistent en el concert en directe de José el Francés, iniciat a les 00.00 hores del, ja, dia 18; per a l'accés es van repartir, prèviament, invitacions gratuïtes en els distints locals del complex, i a l'acte van assistir unes 2.000 persones. Es va informar de l'acte i es va sol·licitar la col·laboració a l'Ajuntament, al subdelegat del Govern i a l'autoritat portuària, però no consta que se sol·licitara autorització a esta Direcció Territorial, fet que constituïx infracció administrativa tipificada en l'article 23.a de la Llei 2/1991, de la Generalitat Valenciana, de 18 de febrer, d'Espectacles, Establiments Públics i Activitats Recreatives (DOGV núm. 1.492, de 26 de febrer de 1991).
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que se li concedix un termini de 15 dies, comptats a partir del dia següent a la notificació de la present proposta, perquè formule les al·legacions i presente els documents i informacions que estime pertinents.
  
I perquè servisca de notificació a l'interessat mencionat, s'expedix el present edicte.